[{"text_idx": "#000000", "text": "Marju Lauristin: presidendile peab saama igas olukorras kindel olla"}, {"text_idx": "#000001", "text": "Sotsiaalteadlane Marju Lauristin u\u0308tleb, et meie president peab olema nagu metsa rajatud puust ko\u0303lakoda, mis annab vo\u0303imaluse kuulata, mida rahvas arvab."}, {"text_idx": "#000002", "text": "Sotsiaalteadlane ja Euroopa Parlamendi liige Marju Lauristin nendib kahetsusega, et president Ilves ei ta\u0308itnud ootust anda meie riik kodanikele tagasi ning ja\u0308i saavutamata panna kodanike ha\u0308a\u0308l ta\u0308iel ma\u0308a\u0308ral maksma. Kuid me elame ikka veel 2011. aastal alanud to\u0303usulaine najal."}, {"text_idx": "#000003", "text": "Marju Lauristin, Eesti iseseisvuse taastamise aastapa\u0308eval vo\u0303ttis u\u0308ks proua teil no\u0308o\u0308bist kinni ja ku\u0308sis, kellest saab president. Mis te talle vastasite?"}, {"text_idx": "#000004", "text": "Seletasin talle ko\u0303igepealt olukorda, milles oleme. Vanemad inimesed on u\u0308ldiselt va\u0308ga murelikud. Nad vaatavad ko\u0303ike \u2013 televiisorit, uudiseid \u2013 ja neil on suur mure Eesti pa\u0308rast ja ka sellepa\u0308rast, mis saab maailmast. Ra\u0308a\u0308kisime, et kui niisugusel to\u0303sisel ajal paneme u\u0308he inimese riigi etteotsa, siis peame olema kindlad, et ta ei vea meid mingil va\u0308ga keerulisel hetkel alt. Et tal on kogemusi ja saab aru ma\u0308rkidest, mis vo\u0303ivad olla ohuma\u0308rgid, mida inimene, kes pole poliitikas kogenud, ei pea nii ma\u0308rkimisva\u0308a\u0308rseks. Tal peab olema ajalooma\u0308lu, et osata hinnata ka o\u0303ppetundi, mille oleme saanud ja mida on teised rahvad saanud."}, {"text_idx": "#000005", "text": "Miks on poliitiline kogemus ja ajalooline ma\u0308lu presidendi puhul eriti ta\u0308htsad, ta pole ju u\u0308ksi, tal on hulk no\u0303ustajaid ja abilisi?"}, {"text_idx": "#000007", "text": "Nii et ta mitte ainult ei helista, vaid tema ko\u0303ne vo\u0303etakse ka vastu. Ega ra\u0308a\u0308gita niisama tu\u0308hja juttu, vaid saab to\u0303siselt jutule. Mitte intriigide ja a\u0308hvardustega, vaid vaimse, intellektuaalse veenvusega. President peab olema ise kindlasti intellektuaalselt kindel asjades, mida ta ajab. Teiseks peab ta suutma seda kindlust ka sisendada \u2013 nii rahvale kui ka inimestele, kellega Eestil tuleb asju ajada."}, {"text_idx": "#000008", "text": "Mis me siis teeme, meil pole praegu to\u0303sisemalt kandideerijate seas sellist ideaalset inimest, nagu te kirjeldate?"}, {"text_idx": "#000010", "text": "Inimeste osaluse ja huvi laine. 2012. aastal oli va\u0308ga a\u0308ge meediadiskussioon ja kirjutati va\u0308ga teravaid artikleid. Siis tuli kokku rahvakogu, kus inimesed pakkusid massiliselt oma ideid. Kahjuks ja\u0308i see pooleli. Peab u\u0308tlema, et meie praegune president ei suutnud siin ta\u0308ita rolli, mida kodanikuu\u0308hiskond temalt ootas."}, {"text_idx": "#000011", "text": "Loodeti, et ta teeb seda, mida lubas: annab riigi kodanikele tagasi. Sel hetkel, kui kodanikud olid aktiivsed, loodeti, et president on see, kes vo\u0303tab kodanike ha\u0308a\u0308le ja vo\u0303imendab ka riigikogus ning saavutab kodanikuha\u0308a\u0308le maksma paneku. Nu\u0308u\u0308d ootame, et uus president ei oleks mitte ainult ha\u0308a\u0308l va\u0308ljapoole, rahvusvaheliselt, vaid oleks vastuvo\u0303tlik ka kodanikuha\u0308a\u0308lele."}, {"text_idx": "#000012", "text": "Et tal oleks oskust kodanike ha\u0308a\u0308lt mitte ainult kuulata, vaid ka u\u0308ldistada ja vo\u0303imendada. Inimesed mo\u0303tlevad sageli ju samast asjast, aga va\u0308ga erinevat moodi. Ta\u0308htis on aru saada, kus on see u\u0308ldine. On vaja mo\u0303ista, kuhu inimeste soov ja tung liigub. Ko\u0303ik tahavad Eestile head. Ma olen ta\u0308iesti kindel, et enamasti tahavad needki, kes ra\u0308a\u0308givad Eesti riigist va\u0308ga kurjalt ja karmilt, su\u0308dames Eestile head."}, {"text_idx": "#000017", "text": "Mida te silmas peate, ra\u0308a\u0308kides Euroopa no\u0303rgestamisest?"}, {"text_idx": "#000019", "text": "Aga selles ma\u0308ngus on olulised pealtvaataja huvid, mitte ma\u0308ngija omad. Ta\u0308pselt samuti on europarlamendis, kus tulevad saadikute vahel esile riikide ajaloolised vo\u0303i kodumaised siseriiklikud huvid, mida me va\u0308ljastpoolt ei na\u0308e. Aga va\u0308ikeste riikide puhul olen suure ro\u0303o\u0303muga na\u0308inud."}, {"text_idx": "#000023", "text": "Jah, teatud mo\u0303ttes. Ja kui meil tuleb ja\u0308rgmise aasta teises pooles eesistumine, siis see on Eestile va\u0308ga raske eksam. Mitte selles mo\u0303ttes, kas saame mingit oma asja la\u0308bi viia."}, {"text_idx": "#000024", "text": "Euroopa No\u0303ukogu eesistumine ei ole oma asja ajamine, milline mulje on vo\u0303inud ja\u0308a\u0308da?"}, {"text_idx": "#000025", "text": "Just nimelt. Siin pannakse proovile, kas va\u0308ike Eesti suudab va\u0308ga kriitilises seisus Euroopa Liidus olla u\u0308ksmeele saavutaja no\u0303ukogus. Va\u0308ga paljud asjad otsustatakse seal konsensusega."}, {"text_idx": "#000027", "text": "Absoluutselt. Uus olukord no\u0303uab meilt palju enam enesekehtestamist ja suhtlust teiste riikidega viisil, mis paneks kuulama meie ha\u0308a\u0308lt kui Euroopa ha\u0308a\u0308lt. Arvan, et siin on ka valitavale presidendile suur va\u0308ljakutse. See on poliitilise mo\u0303ju, poliitilise so\u0303numi ku\u0308simus ja ja\u0308relikult peab meie president suutma seda poliitilist so\u0303numit ette valmistada nii, et see viiks Eesti taseme vo\u0303rra u\u0308lespoole. Et see oleks ka Euroopa tasemel na\u0308htav. Siin pean kiitma meie praegust presidenti Toomas Hendrik Ilvest. See, kuidas ta esines europarlamendi ees... Pa\u0308rast tulid inimesed teistest riikidest ja u\u0308tlesid, et nad kadestavad Eestit, et meil on nii strateegiliselt mo\u0303tlev president."}, {"text_idx": "#000028", "text": "Seda on hea kuulda, sest presidendi institutsiooni siseriiklikult halvenenud imago praeguse presidendi lo\u0303puaastail on pannud kahtlema, kas see on va\u0308lispoliitiliselt ikka nii ilus, kui oleme harjunud ra\u0308a\u0308kima ja mo\u0303tlema."}, {"text_idx": "#000030", "text": "Meri suutis ja suudab ka Ilves na\u0308idata, et meie president ei ole va\u0308ikese ja vaese Ida-Euroopa esindaja, vaid ra\u0308a\u0308gib terve Euroopa tuleviku, u\u0308histe probleemide nimel. Ja teeb seda ausalt ja ka teravalt, aga selleks peab olema riigimehelikku pilku. Pean va\u0308ga kiitma Euroopa No\u0303ukogu esimeest poolakat Donald Tuski. Ta on pannud iga oma esinemisega u\u0308ha rohkem endaga arvestama."}, {"text_idx": "#000031", "text": "Ta ei esine hu\u0308u\u0308dlausetega, hinnangutega, mis on va\u0308ga mustades va\u0308rvides vo\u0303i va\u0308ga roosad. Ta ei poe ei Euroopa ega ka Poola populistide ees. Ta on to\u0303simeelselt kriitiline, aga ta\u0308is tahet teha asju o\u0303igesti ja paremini ning viia ka teisi riike selleni. Niisuguse hea tahte ja riigimeheliku, euroopaliku hoiaku olemasolu on Euroopas praegu suur defitsiit. Loodan, et Eesti valib presidendi, kelles on sellist hoiakut."}, {"text_idx": "#000034", "text": "Presidendilt ootan ka seda, et ta suudaks Eesti u\u0308hiskonna, mis on viimaste aastatega veel rohkem killustunud, kokku tuua. Et saadaks aru ka inimestest va\u0308ljaspool Tallinna kesklinna, kus vo\u0303ib olla suurim probleem, et keegi on va\u0308ga uhket autot kriimustanud. Et na\u0308hakse ka inimesi, kes elavad Tallinna kesklinnast kaugel, neid inimesi, kellel on suured mured oma igapa\u0308evase toimetulekuga."}, {"text_idx": "#000035", "text": "Sama oluline kui na\u0308ha inimeste muresid on ka ma\u0308rgata inimesi, kelle head ideed ei pa\u0308a\u0308se maksvusele. U\u0308ks suuremaid rahulolematuse allikaid on Eestis see, et ettevo\u0303tjad, kirjanikud, na\u0308itlejad, o\u0303petajad ja paljud teised tunnevad, et neid ei kuulata. Meil on hulk noori ametnikke, kellele on see ko\u0303ik midagi ko\u0303rvalist, kes vaatavad ainult paragrahve, ettekirjutusi."}, {"text_idx": "#000036", "text": "Mulle tundub, et president peab olema nagu puust ko\u0303lar, mille noored kunstiu\u0308lio\u0303pilased metsa rajasid, et vo\u0303imendada looduse ha\u0308a\u0308li. Selline ko\u0303lar, mis annab vo\u0303imaluse kuulata, mida ja kuidas rahvas kohiseb, ning ka ise seda kasutada, et va\u0308ga selge, sooja ja aruka so\u0303naga suuta u\u0308ldistada."}, {"text_idx": "#000037", "text": "Presidendi puhul on so\u0303na niisiis va\u0308ga ta\u0308htis?"}, {"text_idx": "#000039", "text": "See, et meil on palju presidendikandidaate, on andnud vo\u0303imaluse diskussiooni tekkeks, aga kas kandidaatide so\u0303navo\u0303tud on olnud sisult ja vormilt sellised, nagu presidendilt eeldaksime?"}, {"text_idx": "#000040", "text": "Minus tekitab avalik diskussioon, mida kuulnud olen, u\u0308sna palju jahmatust. Ra\u0308a\u0308gitakse ebaolulistest asjadest. Kas vo\u0303i Paides toimunud presidendidebatt, kus lu\u0308hikesest ajast ra\u0308a\u0308giti ku\u0308mme minutit presidendiprouast ja kas vastuvo\u0303ttu korraldada vo\u0303i mitte."}, {"text_idx": "#000047", "text": "Kelle peaks siis ta\u0308na-homme riigikogu vo\u0303i 24. septembril valijameeste kogu presidendiks valima? Mida murelikele prouadele vastata?"}, {"text_idx": "#000050", "text": "JEVGENI OSSINOVSKI: Ta\u0308nase tulubaaasiga ei ole vo\u0303imalik pidada u\u0308leval sellist riiki, nagu soovivad sotsiaaldemokraadid\nErakonna venekeelse u\u0308henduse konverents keskendus Ukraina so\u0303jale, koolireformile ning palgalo\u0303he va\u0308hendamisele\nRiigikogu muudab haigushu\u0308vitise maksmise korra lapseootel naiste suhtes o\u0303iglaseks"}]